ddrg/super_eurlex huggingface dataset:
97/833/EY: Neuvoston päätös, tehty 11 päivänä joulukuuta 1997, tulliliiton viimeistä vaihetta koskevan yhteisön kannan vahvistamismenettelyn käyttöön ottamisesta EY-Turkki-assosiaationeuvoston päätöksellä N:o 1/95 perustetussa tulliliiton sekakomiteassa



Virallinen lehti nro L 345 , 16/12/1997 s. 0052 - 0052



NEUVOSTON PÄÄTÖS, tehty 11 päivänä joulukuuta 1997, tulliliiton viimeistä vaihetta koskevan yhteisön kannan vahvistamismenettelyn käyttöön ottamisesta EY-Turkki-assosiaationeuvoston päätöksellä N:o 1/95 perustetussa tulliliiton sekakomiteassa (97/833/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 113 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että EY-Turkki-assosiaationeuvosto perusti päätöksellään N:o 1/95 (3) tulliliiton sekakomitean, joka voi laatia assosiaationeuvostolle tarkoitettuja suosituksia ja jolla on päätöksessä N:o 1/95 määrätyissä tapauksissa päätösvalta, ottaen huomioon ne toimenpiteet, joiden toteuttaminen kuuluu sekakomitean tehtäviin, vaikuttaa tarpeelliselta määrittää yksityiskohtaiset säännöt niiden yhteisten kantojen vahvistamiselle, joihin komission sekakomiteassa edustama yhteisö sitoutuu suhteessa Turkkiin, sekakomitean tehtävänä on toiminnallaan varmistaa tulliliiton moitteeton toiminta ja taata kaupan vapaus sopimuspuolten välillä; sen vuoksi yhteisön vahvistamat yhteiset kannat kuuluvat perustamissopimuksen 113 artiklan soveltamisalaan ja kyseisessä artiklassa määrättyä menettelyä voidaan periaatteessa soveltaa, ja on kuitenkin määrättävä, että komissio vahvistaa yhteisen kannan, kun se koskee yhteisön lainsäädännön soveltamista tarvittaessa teknisin mukautuksin, tai kilpailun vastaisen toiminnan arviointia, ON TEHNYT TÄMÄN PÄÄTÖKSEN: 1 artikla Neuvosto vahvistaa määräenemmistöllä komission ehdotuksesta yhteisön kannan tulliliiton sekakomiteassa, jollei tämän päätöksen 2 artiklasta muuta johdu. 2 artikla Komissio vahvistaa yhteisön kannan tulliliiton sekakomiteassa, kun kannassa on kyse Turkin annettavaksi kuuluvasta lainsäädännöstä, jolla yhteisön säännöstöä saatetaan, tarvittaessa teknisin mukautuksin, osaksi kansallista lainsäädäntöä, tai kilpailusäännösten vastaisen toiminnan arvioinnista. Sekakomitean päätöksistä annetaan tieto myös Euroopan parlamentille komission vuosittain tulliliiton toiminnasta antamassa kertomuksessa. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 11 päivänä joulukuuta 1997. Neuvoston puolesta M. DELVAUX-STEHRES Puheenjohtaja (1) EYVL C 84, 21.3.1996, s. 14 (2) Lausunto, annettu 18 päivänä marraskuuta 1997 (ei vielä julkaistu virallisessa lehdessä). (3) EYVL C 35, 13.2.1996, s. 1
97/819/YUTP: Neuvoston päätös, annettu 28 päivänä marraskuuta 1997, jalkaväkimiinoja koskevan yhteisen toiminnan 96/588/YUTP täytäntöönpanemisesta tiettyjen eteläisen Afrikan kehityskonferenssin ja Punaisen Ristin kansainvälisen komitean ohjelmien rahoitukseen osallistumiseksi



Virallinen lehti nro L 338 , 09/12/1997 s. 0006 - 0006



NEUVOSTON PÄÄTÖS, annettu 28 päivänä marraskuuta 1997, jalkaväkimiinoja koskevan yhteisen toiminnan 96/588/YUTP täytäntöönpanemisesta tiettyjen eteläisen Afrikan kehityskonferenssin ja Punaisen Ristin kansainvälisen komitean ohjelmien rahoitukseen osallistumiseksi (97/819/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, ottaa huomioon jalkaväkimiinoja koskevan yhteisen toiminnan 96/588/YUTP, jonka neuvosto on 1 päivänä lokakuuta 1996 Euroopan unionista tehdyn sopimuksen J.3 artiklan perustella hyväksynyt (1), sekä katsoo, että niiden kyseisen yhteisen toiminnan 8 artiklassa määrättyjen erityistoimien mukaisesti, joilla tuetaan unionin ensisijaista pyrkimystä auttaa jalkaväkimiinojen uhreja, on aiheellista osallistua eteläisen Afrikan kehityskonferenssin (SADC) alueellisen ohjelman rahoitukseen sekä Punaisen Ristin kansainvälisen komitean ohjelmiin entisessä Jugoslaviassa ja Irakissa, ON PÄÄTTÄNYT SEURAAVAA: 1 artikla 1. Seuraavat aloitteet voivat saada yhteisessä toiminnassa 96/588/YUTP tarkoitettua rahoitustukea: - eteläisen Afrikan kehityskonferenssin alueellinen miinanraivausohjelma enintään 2,07 miljoonaa ecua ja - Punaisen Ristin kansainvälisen komitean entisessä Jugoslaviassa toteuttama miinavaaran tiedostamista koskeva ohjelma (Mines Awareness Programme) sekä komitean Irakissa toteuttama miinojen vammauttamien henkilöiden kuntoutusohjelma enintään 1,43 miljoonaa ecua. Menoja voidaan korvata 1 päivästä heinäkuuta 1997. 2. Edellä 1 kohdassa vahvistetuilla määrillä rahoitettuja menoja hoidetaan talousarvioon sovellettavia Euroopan yhteisön menettelyjä ja sääntöjä noudattaen. 2 artikla Tämä päätös tulee voimaan päivänä, jona se tehdään. Päätös julkaistaan virallisessa lehdessä. Tehty Brysselissä 28 päivänä marraskuuta 1997. Neuvoston puolesta G. WOHLFART Puheenjohtaja (1) EYVL L 260, 12.10.1996, s. 1.
97/820/YUTP: Neuvoston päätös, tehty 28 päivänä marraskuuta 1997, Nigeriaa koskevan neuvoston yhteisen kannan 95/544/YUTP täytäntöönpanosta



Virallinen lehti nro L 338 , 09/12/1997 s. 0007 - 0007



NEUVOSTON PÄÄTÖS, tehty 28 päivänä marraskuuta 1997, Nigeriaa koskevan neuvoston yhteisen kannan 95/544/YUTP täytäntöönpanosta (97/820/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan, sekä katsoo, että neuvosto on 4 päivänä joulukuuta 1995 määritellyt Euroopan unionista tehdyn sopimuksen J.2 artiklan perusteella Nigeriaa koskevan yhteisen kannan 95/544/YUTP (1), päätöksellä 97/821/YUTP (2) yhteisen kannan 95/544/YUTP voimassaoloa on pidennetty 1 päivään marraskuuta 1998 saakka, ja on syytä antaa eräitä kyseisen yhteisen kannan täytäntöönpanoa koskevia suuntaviivoja, ON PÄÄTTÄNYT SEURAAVAA: 1 artikla 1. Unionin jäsenvaltiot voivat myöntää viisumin jokaiselle Nigerian kansalaiselle, joka osallistuu niiden alueella järjestettävään kansainväliseen konferenssiin ja erityisesti niihin kokouksiin osallistumista varten, jotka pidetään neljännen 15 päivänä joulukuuta 1989 Loméssa allekirjoitetun AKT-EY-yleissopimuksen puitteissa. 2. Noudattaakseen kansainvälisiä sitoumuksiaan jäsenvaltiot voivat poiketa yhteisen kannan 95/544/YUTP 1 kohdasta: - pantaessa täytäntöön toimipaikkaa koskevan sopimuksen määräyksiä, - noudattaakseen jo ennen yhteisen kannan hyväksymistä vuonna 1995 tehtyjä sitoumuksia, erityisesti kansainvälisten urheilujärjestöjen vastuulla järjestettyjen urheilutapahtumien osalta, kuten vuoden 1998 jalkapallon maailmanmestaruuskisat ja niitä varten jo järjestetyt karsintaottelut sekä vuoden 1998 koripallon maailmanmestaruuskisat. Jäsenvaltioiden on ilmoitettava tämän päätöksen määräyksistä urheilujärjestöille. 3. Yhteisen kannan 95/544/YUTP 1 kohdasta voidaan poiketa myös pakottavista humanitaarisista syistä. 2 artikla Viisumi myönnetään ainoastaan tapauskohtaisesti ja vasta sen jälkeen, kun siitä on ennalta ilmoitettu kaikille jäsenvaltioille. 3 artikla Tämä päätös julkaistaan virallisessa lehdessä. Tehty Brysselissä 28 päivänä marraskuuta 1997. Neuvoston puolesta G. WOHLFART Puheenjohtaja (1) EYVL N:o L 309, 21.12.1995, s. 1. (2) Ks. tämän virallisen lehden s. 8.
Oikaistaan komission päätös 98/115/EY, tehty 28 päivänä tammikuuta 1998, Kiinan kansantasavallasta peräisin olevien tiettyjen polkupyörien osien tuonnin vapauttamisesta neuvoston asetuksella (EY) N:o 71/97 säädetystä neuvoston asetuksella (ETY) N:o 2474/93 käyttöön otetun polkumyyntitullin laajennuksesta (Euroopan yhteisöjen virallinen lehti L 31, 6. helmikuuta 1998)



Virallinen lehti nro L 042 , 14/02/1998 s. 0064 - 0064



Oikaistaan komission päätös 98/115/EY, tehty 28 päivänä tammikuuta 1998, Kiinan kansantasavallasta peräisin olevien tiettyjen polkupyörien osien tuonnin vapauttamisesta neuvoston asetuksella (EY) N:o 71/97 säädetystä neuvoston asetuksella (ETY) N:o 2474/93 käyttöön otetun polkumyyntitullin laajennuksesta (Euroopan yhteisöjen virallinen lehti L 31, 6. helmikuuta 1998) Sivulla 25, otsikon alla: korvataan ilmaisu: "(Ainoastaan saksan-, kreikan-, ranskan-, italian-, hollannin- ja portugalinkielinen teksti on todistusvoimainen)" ilmaisulla: "(Espanjan-, tanskan-, saksan-, kreikan, englannin-, ranskan-, italian-, hollannin-, portugalin-, suomen- ja ruotsinkieliset tekstit ovat kaikki todistusvoimaisia)".
Oikaistaan - 98/258/EY: Neuvoston päätös, tehty 16 päivänä maaliskuuta 1998 kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen tekemisestä



Virallinen lehti nro L 130 , 01/05/1998 s. 0032



Oikaistaan neuvoston päätös 98/258/EY, tehty 16 päivänä maaliskuuta 1998, kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen tekemisestä (Euroopan yhteisöjen virallinen lehti L 118, 21. huhtikuuta 1998) Sivu 1, 2 artikla Lisätään 2 artiklan loppuun "(*)". Lisätään alaviite seuraavasti: "(*) Muistutetaan, että tehdessään päätöksen 92/258/EY (ks. myös EYVL C 136, 1.5.1998, s. 1-11) neuvosto on päättänyt, että sopimus Yhdysvaltojen kanssa allekirjoitetaan, kun määräenemmistö neuvostossa on vahvistanut, että Euroopan yhteisön eläinten terveyttä koskevien sääntöjen toinen sääntöehdotus, jonka Yhdysvallat julkaisee Federal Registerissä, on Glickmanin 10 päivänä maaliskuuta 1998 päivätyn kirjeen mukainen (EYVL C 136, 1.5.1998, s. 2) erityisesti klassisen sikaruton ja Swine vesicular -taudin osalta (ks. tämän virallisen lehden s. 15, liite III). Tämän vuoksi neuvoston pääsihteeristö julkaisee Yhdysvaltojen kanssa tehdyn sopimuksen voimaantulopäivän Euroopan yhteisöjen virallisessa lehdessä sen jälkeen, kun sopimus on allekirjoitettu ja mainitun sopimuksen 16 artiklassa määrätyt menettelyt on saatettu päätökseen."
Oikaistaan komission päätös 98/510/EY, tehty 29 päivänä heinäkuuta 1998, päätöksen 97/778/EY muuttamisesta eläinlääkärintarkastuksia varten hyväksyttyjen rajatarkastusasemien luettelon saattamiseksi ajan tasalle (Euroopan yhteisöjen virallinen lehti L 227, 14. elokuuta 1998)



Virallinen lehti nro L 240 , 28/08/1998 s. 0034 - 0035



Oikaistaan komission päätös 98/510/EY, tehty 29 päivänä heinäkuuta 1998, päätöksen 97/778/EY muuttamisesta eläinlääkärintarkastuksia varten hyväksyttyjen rajatarkastusasemien luettelon saattamiseksi ajan tasalle (Euroopan yhteisöjen virallinen lehti L 227, 14. elokuuta 1998) Sivulla 25 ja 26, liitteessä, Saksan kohdalla korvataan ilmaisu: >TAULUKON PAIKKA> ilmaisulla: >TAULUKON PAIKKA> ja lisätään se aakkosjärjestyksessä Cuxhavenin ja Düsseldorfin väliin korvataan ilmaisu: >TAULUKON PAIKKA> ilmaisulla: >TAULUKON PAIKKA> korvataan ilmaisu: >TAULUKON PAIKKA> ilmaisulla: >TAULUKON PAIKKA> korvataan ilmaisu: >TAULUKON PAIKKA> ilmaisulla: >TAULUKON PAIKKA>
Oikaistaan euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen käytöstä 7 päivänä heinäkuuta 1998 tehty Euroopan keskuspankin päätös EKP/1998/6, sellaisena kuin se on muutettuna 26 päivänä elokuuta 1999 tehdyllä päätöksellä EKP/1999/2 (EYVL L 8, 14.1.1999)



Virallinen lehti nro L 107 , 18/04/2001 s. 0028 - 0028



Oikaistaan euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen käytöstä 7 päivänä heinäkuuta 1998 tehty Euroopan keskuspankin päätös EKP/1998/6, sellaisena kuin se on muutettuna 26 päivänä elokuuta 1999 tehdyllä päätöksellä EKP/1999/2 (EKP/1998/6) (Euroopan yhteisöjen virallinen lehti L 8, 14. tammikuuta 1999) Sivulla 37, 2 artiklan 3 kohdan ensimmäisessä lauseessa korvataan ilmaisu: "Seteliaiheen käyttäminen kokonaan tai osittain edellyttää lupaa;" seuraavasti: "Kaikissa muissa tapauksissa seteliaiheen käyttäminen kokonaan tai osittain edellyttää lupaa;"
31998D0414R(01)

Oikaistaan - 98/414/EY: Neuvoston päätös, tehty 8 päivänä kesäkuuta 1998, hajallaan olevien (talousvyöhykkeiden sisällä ja niiden ulkopuolella liikkuvien) kalakantojen ja laajasti vaeltavien kalakantojen säilyttämistä ja hoitoa koskevien 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen määräysten täytäntöönpanosta tehdyn sopimuksen ratifioinnista Euroopan yhteisön puolesta



Virallinen lehti nro L 262 , 08/10/1999 s. 0023
98/21/EY: Neuvoston päätös, tehty 19 päivänä joulukuuta 1997, sillin pyyntimahdollisuuksien jakamisesta Pohjanmerellä 1 päivästä tammikuuta 1984 tehdyn päätöksen 83/653/ETY muuttamisesta



Virallinen lehti nro L 008 , 14/01/1998 s. 0018 - 0019



NEUVOSTON PÄÄTÖS, tehty 19 päivänä joulukuuta 1997, sillin pyyntimahdollisuuksien jakamisesta Pohjanmerellä 1 päivästä tammikuuta 1984 tehdyn päätöksen 83/653/ETY muuttamisesta (98/21/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan ii) alakohdan, ottaa huomioon komission ehdotuksen, sekä katsoo, että menetelmä sillin kalastusmahdollisuuksien jakamiseksi Pohjanmerellä vahvistetaan päätöksessä 83/653/ETY (2) yhteisön, sellaisena kuin se oli ennen Itävallan, Ruotsin ja Suomen liittymistä, käytettävissä olevan TAC:n (suurin sallittu saalis) perusteella, Vuoden 1994 liittymisasiakirjassa määritetään Ruotsille jaettava osuus Pohjanmeren sillistä prosentteina laajentuneen yhteisön käytettävissä olevan kannan TAC:sta, ja on aiheellista muuttaa päätös 83/653/ETY siten, että siinä otetaan huomioon laajentunut yhteisö siten, että Ruotsi otetaan mukaan jakoon, ON TEHNYT TÄMÄN PÄÄTÖKSEN: 1 artikla Korvataan päätöksen 83/653/ETY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 19 päivänä joulukuuta 1997. Neuvoston puolesta F. BODEN Puheenjohtaja (1) EYVL L 389, 31.12.1992, s. 1, asetus sellaisena kuin se on muutettuna vuoden 1994 liittymisasiakirjalla. (2) EYVL L 371, 31.12.1983, s. 39 LIITE >TAULUKON PAIKKA>
98/24/EY: Komission päätös, tehty 15 päivänä joulukuuta 1997, lohikaloissa esiintyvää Gyrodactylus salaris -loista koskevista tietyistä suojatoimenpiteistä tehdyn päätöksen 96/490/EY muuttamisesta (ETA:n kannalta merkityksellinen teksti)



Virallinen lehti nro L 008 , 14/01/1998 s. 0026 - 0027



KOMISSION PÄÄTÖS, tehty 15 päivänä joulukuuta 1997, lohikaloissa esiintyvää Gyrodactylus salaris -loista koskevista tietyistä suojatoimenpiteistä tehdyn päätöksen 96/490/EY muuttamisesta (ETA:n kannalta merkityksellinen teksti) (98/24/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan, sekä katsoo, että komissio on hyväksynyt päätöksellä 96/490/EY (3) toimenpiteitä tiettyjen yhteisön alueiden suojelemiseksi Gyrodactylus salaris -loiselta, Suomi on 30 päivänä syyskuuta 1997 päivätyssä kirjeessä pyytänyt, että tiettyjä sen alueella olevia vesialueita suojeltaisiin Gyrodactylus salaris -loiselta; tähän sisältyy puskurivyöhyke, jolla sovelletaan lohikalojen liikkumista koskevia tiukkoja rajoituksia, Suomi toteuttaa testi- ja seurantaohjelman näillä vesialueilla, jäsenvaltioissa, joissa sovelletaan Gyrodactylus salaris -loista koskevia suojatoimenpiteitä, on jo Gyrodactylus salaris -loisen testi- ja seurantaohjelma; sen tulokset olisi ilmoitettava komissiolle säännöllisesti, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 96/490/EY seuraavasti: 1. Lisätään 3 artiklan 1 kohtaan virke seuraavasti: "Eläviä lohikaloja ei saa kuljettaa liitteen 3 kohdassa mainitulta puskurivyöhykkeeltä muille liitteessä tarkoitetuille alueille." 2. Korvataan 4 artikla seuraavasti: "Liitteessä mainituista alueista vastaavien jäsenvaltioiden toimivaltaisten viranomaisten on suoritettava alueiden lohikalakannoille jatkuvasti seurantatestejä ja laboratoriokokeita varmistaakseen, että niissä ei esiinny Gyrodactylus salaris -loista, ja toimitettava tulokset komissiolle viimeistään kunkin vuoden 1 päivänä heinäkuuta." 3. Korvataan liite seuraavasti: "LIITE ALUEET 1. Seuraavat alueet Yhdistyneessä kuningaskunnassa: Iso-Britannia, Pohjois-Irlanti, Mansaari ja Guernsey. 2. Irlanti. 3. Seuraavat vesialueet Suomessa: Tenojoki ja Näätämönjoki (puskurivyöhyke: Paatsjoki, Luttojoki, Uutuanjoki)." 2 artikla Jäsenvaltioiden on muutettava kauppaan soveltamiaan toimenpiteitä siten, että niistä tulee tämän päätöksen mukaisia. Niiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 15 päivänä joulukuuta 1997. Komission puolesta Franz FISCHLER Komission jäsen (1) EYVL L 224, 18.8.1990, s. 29 (2) EYVL L 62, 15.3.1993, s. 49 (3) EYVL L 202, 10.8.1996, s. 21
98/16/EY: Komission päätös, tehty 15 päivänä joulukuuta 1997, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta (ETA:n kannalta merkityksellinen teksti)



Virallinen lehti nro L 006 , 10/01/1998 s. 0040 - 0041



KOMISSION PÄÄTÖS, tehty 15 päivänä joulukuuta 1997, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta (ETA:n kannalta merkityksellinen teksti) (98/16/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna direktiivillä 96/91/EY (2), ja erityisesti sen 14 ja 22 artiklan, sekä katsoo, että eläinten terveyttä koskevat vaatimukset ja eläinlääkärintodistukset tuoreen lihan tuonnissa Kolumbiasta, Paraguaysta, Uruguaysta, Brasiliasta, Chilestä ja Argentiinasta vahvistetaan komission päätöksessä 93/402/ETY (3), sellaisena kuin se on viimeksi muutettuna päätöksellä 96/595/EY (4), ne Argentiinan alueet, joista jäsenvaltiot sallivat luuttoman lampaanlihan tuonnin, määriteltiin suu- ja sorkkataudin valvonnan perusteella; Argentiinassa ei ole havaittu suu- ja sorkkatautia vuoden 1994 huhtikuusta lähtien, Argentiinan eläinlääkintäviranomaiset ovat toimittaneet tarvittavat takeet, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/402/ETY liite I tämän päätöksen liitteellä. 2 artikla Jäsenvaltioiden on sallittava kuudenkymmenen päivän ajan tämän päätöksen jäsenvaltioille tiedoksi antamisesta päätöksessä 93/402/ETY vahvistettujen edellytysten mukaisesti ennen tämän päätöksen voimaantuloa tuotetun ja varmennetun tuoreen lihan tuonti Argentiinasta. 3 artikla Tämä päätös on osoitettu kaikille jäsenvaltioille. Tehty Brysselissä 15 päivänä joulukuuta 1997. Komission puolesta Franz FISCHLER Komission jäsen (1) EYVL L 302, 31.12.1972, s. 28 (2) EYVL L 13, 16.1.1997, s. 26 (3) EYVL L 179, 22.7.1993, s. 11 (4) EYVL L 261, 15.10.1996, s. 41 LIITE "LIITE I ETELÄ-AMERIKAN JAKO ALUEISIIN ELÄINTEN TERVEYSTODISTUKSIA VARTEN >TAULUKON PAIKKA>
98/18/EY: Neuvoston päätös, tehty 27 päivänä marraskuuta 1997, Euroopan yhteisön ja Kanadan tulliyhteistyötä ja keskinäistä avunantoa tulliasioissa koskevan sopimuksen tekemisestä



Virallinen lehti nro L 007 , 13/01/1998 s. 0037 - 0037



NEUVOSTON PÄÄTÖS, tehty 27 päivänä marraskuuta 1997, Euroopan yhteisön ja Kanadan tulliyhteistyötä ja keskinäistä avunantoa tulliasioissa koskevan sopimuksen tekemisestä (98/18/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että neuvosto valtuutti 5 päivänä huhtikuuta 1993 komission neuvottelemaan yhteisön puolesta tulliyhteistyösopimuksista eräiden yhteisön pääasiallisten kauppakumppanien kanssa, olisi hyväksyttävä Euroopan yhteisön ja Kanadan tulliyhteistyötä ja keskinäistä avunantoa tulliasioissa koskeva sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Kanadan tulliyhteistyötä ja keskinäistä avunantoa tulliasioissa koskeva sopimus. Sopimuksen teksti on tämän päätöksen liitteenä. 2 artikla Komissio edustaa jäsenvaltioiden edustajien avustamana yhteisöä sopimuksen 20 artiklassa määrätyssä tulliyhteistyösekakomiteassa. 3 artikla Valtuutetaan neuvoston puheenjohtaja nimeämään henkilöt, joilla on oikeus allekirjoittaa sopimus yhteisön puolesta. 4 artikla Neuvoston puheenjohtaja antaa yhteisön puolesta sopimuksen 24 artiklassa määrätyn ilmoituksen (1). 5 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 27 päivänä marraskuuta 1997. Neuvoston puolesta M. PATIJN Puheenjohtaja (1) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
98/11/EY: Komission päätös, tehty 15 päivänä joulukuuta 1997, yhteisön rahoitusavustuksista swine vesicular -taudin hävittämiseen Portugalissa (Ainoastaan portugalinkielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 004 , 08/01/1998 s. 0062 - 0062



KOMISSION PÄÄTÖS, tehty 15 päivänä joulukuuta 1997, yhteisön rahoitusavustuksista swine vesicular -taudin hävittämiseen Portugalissa (Ainoastaan portugalinkielinen teksti on todistusvoimainen) (ETA:n kannalta merkityksellinen teksti) (98/11/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkintäalan tietyistä kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/ETY (2), ja erityisesti sen 3 artiklan 3 kohdan ja 4 artiklan 2 kohdan, sekä katsoo, että swine vesicular -tautia on esiintynyt Portugalissa vuonna 1995; tämän taudin ilmaantuminen muodostaa vakavan vaaran yhteisön sikakarjalle, ja taudin mahdollisimman pikaisen hävittämisen edistämiseksi yhteisöllä on mahdollisuus korvata aiheutuneet tappiot, heti kun swine vesicular -taudin puhkeaminen oli virallisesti vahvistettu, kansalliset viranomaiset toteuttivat aiheelliset toimenpiteet, mukaan lukien päätöksen 90/424/ETY 3 artiklan 2 kohdassa luetellut toimenpiteet; Portugali antoi nämä toimenpiteet tiedoksi, edellytykset yhteisön rahoitusavustuksen saamiseen täyttyvät, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Portugali voi saada yhteisön rahoitusavustusta vuonna 1995 esiintyneiden swine vesicular -tautitapausten vuoksi. Yhteisön rahoitusavustus on: - 50 prosenttia Portugalille aiheutuneista kuluista, jotka johtuvat korvausten maksamisesta omistajille tapauksen mukaan teurastuksesta tai sikojen ja sianlihatuotteiden hävittämisestä, - 50 prosenttia Portugalille aiheutuneista kuluista, jotka johtuvat tilojen ja kaluston puhdistamisesta ja desinfioinnista, - 50 prosenttia Portugalille aiheutuneista kuluista, jotka johtuvat korvausten maksamisesta omistajille saastuneen rehun ja kaluston tuhoamisesta. 2 artikla 1. Yhteisön rahoitusavustus myönnetään perusteena olevien asiakirjojen esittämisen jälkeen. 2. Portugalin on toimitettava 1 kohdassa tarkoitetut asiakirjat viimeistään kolmen kuukauden kuluessa siitä, kun tämä päätös on annettu tiedoksi. 3 artikla Tämä päätös on osoitettu Portugalin tasavallalle. Tehty Brysselissä 15 päivänä joulukuuta 1997. Komission puolesta Franz FISCHLER Komission jäsen (1) EYVL L 224, 18.8.1990, s. 19 (2) EYVL L 168, 2.7.1994, s. 31